Phantasialand

Phantasialand é un parque temático alemán. O parque está situado en Brühl, no Estado de  Nordrhein-Westfalen, veciño á cidade de Colonia. Cunha área operativa de aproximadamente 28 hectáreas, das cales o parque real (excluíndo prazas de aparcadoiro e hoteis) ocupa unhas 12 hectáreas, Phantasialand é un dos parques temáticos máis pequenos do país en termos de superficie. Unha construción densa con atraccións parcialmente entretecidas así como unha demolición comparativamente frecuente de antigas atraccións en favor de novas son características do parque. Adxuntos a Phantasialand hai tres hoteis temáticos, así como salas de eventos e conferencias.

Con 2.1 millóns de visitantes anuais compite polo décimo cuarto posto do parque temático máis visitado de Europa co Parque Warner Madrid, superándoo no ano con rexistros do 2023.

A tempada de parques adoita comezar ao redor do 1 de abril. Permanece aberto ata o programa de inverno de varias semanas (Wintertraum), que remata a finais de xaneiro. O parque permanecerá pechado durante os dous meses seguintes.
.

 Extensión do Parque e Áreas temáticas 
miniatura|Área temática de México, ano 2022
 miniatura |Decoración de nadal da área temática de Berlin, novembro de 2024

Phantasialand está actualmente limitado nas súas opcións de crecemento. As únicas leiras circundantes son un espazo de 30 hectáreas situado ao oeste do parque, detrás da entrada principal. Mais parte dela resulta ser unha zona natural clasificada, formada por 50.000 árbores e un lago na beira do cal viven unhas trinta especies animais, algunhas das cales están protexidas.

Polo tanto, é imposible construír os novos atractivos sen demoler as atraccións existentes. Actualmente, case o 90% dos visitantes xa acudiron polo menos unha vez ao parque. Como resultado, desde hai nove anos, Phantasialand busca novas terras para desenvolver.

O 22 de abril de 2004, o consello municipal da cidade de Brühl decidiu a favor do cambio de estado do terreo no espazo natural. Polo momento, só se atopou un acordo para 16 hectáreas de 30 entre o parque e os cargos electos de ambos os bandos políticos do Landtag de Renania do Norte-Westfalia. A súa decisión foi ditada o 19 de setembro de 2008 e Phantasialand obtivera a autorización para ampliar en 16 hectáreas. Sobre as 14 hectáreas restantes, asesores liberais e socialistas non se poñen de acordo no futuro do espazo protexido que podería ser substituído por outra parcela situada máis ao norte. . 

Non obstante, esta opinión non convenceu ás asociacións ecoloxistas, ás que axiña se sumaron no seu movemento de oposición veciños e veciñas preocupados por unha posible ampliación do parque, sinónimo de nova contaminación acústica.

Pola súa banda, Phantasialand responde que esta expansión é unha necesidade absoluta, aínda que só sexa para afrontar a competencia. A isto súmase un importante argumento económico: a ampliación do parque suporía a creación de 1.200 novos postos de traballo, así como numerosos beneficios económicos para a rexión (Phantasialand achegou catro millóns de euros ás empresas locais en 2007). En canto á cuestión ecolóxica, Achim Behm, portavoz do parque, responde que Phantasialand é plenamente consciente do problema e que naturalmente se recorrerá a especialistas na materia durante as fases de estudo do desenvolvemento do novo terreo.

En 2008, Phantasialand dixo estar satisfeito con este progreso. "Estas 16 hectáreas permitiranos respirar e desenvolver novos proxectos", explica Achim Behm. Porén, a longo prazo, aínda necesitaremos as 30 hectáreas, depende da supervivencia do parque no futuro. »

No ano 2010 propuxéronse tres opcións para permitir esta ampliación, tendo en conta o monte protexido e a posible contaminación acústica.

A primeira das tres opcións representaría unha ampliación total de 29,9 hectáreas e evitaría a reserva natural "Duck Pond" que se estende ata a intersección Phantasialandstraße / Berggeiststraße. A área de expansión estenderíase entón ao oeste de Phantasialandstraße, ao sur do estanque ata a autoestrada A553. A segunda opción, que é preferente, abrangue 28,7 hectáreas. Os bosques ao norte da reserva natural veríanse afectados, así como os bosques ao oeste de Phantasialandstraß, salvando así os estanques. A terceira opción representaría 28,1 hectáreas pero non é viable segundo o parque porque os propietarios dos terreos non están dispostos a vender.

No espazo actual o parque tematiza seis "terras" :

Berlin (con Rookburgh)
Un Berlín dos anos vinte alternativo con estética de steampunk. Inclúe a Dark Ride familiar Maus au Chocolat.

 Mexico 
Área adicada ás culturas Maia e Azteca. Coa montaña rusa acuática Chiapas, gañadora a mellor montaña rusa acuática de 2023 polo galardón de Parkscout.

miniatura|Chiapas

China Town
Coa Dark Ride Geister Rikscha, tematizada con elementos da mitoloxía chinesa.

 Mystery (con Klugheim) 
A vila medieval "Klugheim" con simbolismo nórdico nunha atmosfera mística escura; Montañas de Basalto; sombríos complexos de castelos

 Fantasy (con Wuze Town) 
Un mundo de fantasía infantil centrado na raza dos Wuze, uns pequenos gnomos ninjas. Destaca nesta área a montaña rusa familiar do tipo Spinning Coaster Winja's Fear & Force.

 Deep in Africa 
Coa montaña rusa Black Mamba, unha montaña rusa invertida, isto é que os pasaxeiros en lugar de estar sobre os raís viaxan montados baixo deles.

 Taron 

miniatura|Raís de Tarón con iluminación nocturna, novembro de 2024

Taron é unha montaña rusa de aceiro multilanzamento fabricada por Intamin situada na área temática da vila medieval de Klugheim. Foi a montaña rusa multilanzada máis rápida do mundo cando abriu o 30 de xuño de 2016.

O curso ten dous carrís de lanzamento de motor lineal (LSM) deseñados pola empresa suíza Indrivetec. Taron acada os  117 km/h, igualada agora por All Speeds no parque Sunac Land Chengdu na China, que ten case exactamente o mesmo curso que esta. A montaña rusa en Busch Gardens Williamsburg tamén afirman ter este récord. Taron, con todo, é a montaña rusa máis longa deste tipo en todo o mundo. A atracción pode operar con 4 trens simultaneamente na ruta. Cada tren consta de catro vagóns de oito filas dobres.

A atracción pode ser operada con ata catro trens para diminuír colas, que foron desenvolvidos especificamente para este sistema de ferrocarril. Phantasialand prestou especial atención ao funcionamento baixo condicións de inverno durante o desenvolvemento. Os rolos de nailon están aprobados para funcionar a temperaturas baixo cero.

Dous trens viaxan ao mesmo tempo pola ruta, mentres que outros dous utilízanse para subir e desembarcar pasaxeiros. Os trens consisten en catro vagóns cada un. Hai un total de catro asentos en dúas filas por coche, é dicir, 16 asentos en oito filas por tren. O trazado divídese en catro tramos de bloque, actuando os estatores das dúas vías de aceleración como freos de emerxencia.

O nome provén dunha alteración de Таран (Taran), o nome ruso para ariete. De aí a gran cabeza de cabra na parte dianteira do tren.

A atracción simula unha aventura para levarlle enerxía máxica ao mago da torre na área temática de Mystery no menor tempo posíbel.. 

700px

 Notas 

Categoría:Renania do Norte-Westfalia
Categoría:Parques temáticos